Merkel Ã©s Macron egymÃ¡s kezÃ©t szorongatva avattak emlÃ©ktÃ¡blÃ¡t - 888.hu
elsÅ‘ vilÃ¡ghÃ¡borÃº, angela merkel, emmanuel macron, megemlÃ©kezÃ©s
Merkel Ã©s Macron egymÃ¡s kezÃ©t szorongatva avattak emlÃ©ktÃ¡blÃ¡t
2018. november 10. 18:10
PÁRIZS, 18:10
A 18 millió áldozatot követelő első világháborút lezáró compiegne-i fegyverszüneti egyezményt 1918. november 11-én egy vasúti étkezőkocsiban írták alá az antanthatalmak és a Német Birodalom képviselői. Az egyezmény aláírásával a felek beszüntették a harci cselekményeket a nyugati fronton.
A második világháborúban Adolf Hitler ugyanezen a helyszínen íratta alá Franciaországgal a fegyverszünetet 1940. június 22-én. A vagon 1945-ben megsemmisült, 1962-ben múzeum nyílt a helyén, ahol évente 70 ezer látogatót fogadnak.
Compiegne ezidáig a bosszú helyszíne volt, mostantól a megbékélés szimbóluma lesz"
– jelezte a francia elnöki hivatal, amely a kéz a kézben emlékező Francois Mitterrand néhai francia elnökről és Helmut Kohl néhai német kancellárról 1984. szeptember 22-én Verdunnél, a douaumonti emlékhelynél készült felvétel folytatásaként tervezte el a centenáriumi koszorúzást.
Az egyszerű és beszédektől mentes ünnepségen Angela Merkel és Emmanuel Macron az emlékmű aljánál új emléktáblát avatott fel, amelyen az olvasható, hogy
"Megerősítették a francia-német megbékélést Európa és a béke szolgálatában".
A korábbi emléktáblán az szerepelt, hogy 1918. november 11-én itt győzték le a szabad nemzetek a német birodalom bűnös gőgjét.
A két ország és az Európai Unió himnuszának, Beethoven Örömódájának felcsendülése után a két ország vezetője megkoszorúzta az emlékhelyet, majd a vagonmúzeumban aláírták az emlékkönyvet.
A helyszínen megjelent iskolások előtt Emmanuel Macron kijelentette:
Európában 73 éve béke van, ez precedens nélküli."
A francia elnök azt kérte az iskolásoktól, hogy soha ne engedjenek a megosztás kísértésének.
A francia és a német fiatalságnak továbbra is együtt kell közös projekteken dolgoznia, a jövőt együtt kell építenie"
A multilaterális világrend megőrzésének szentelt centenáriumi megemlékezés egyik legfőbb eseménye vasárnap délelőtt a párizsi Diadalív alatti főhajtás lesz csaknem száz ország delegációja, köztük 72 állam- és kormányfő részvételével, amelyet követően Angela Merkel, António Guterres ENSZ-főtitkár és a francia elnök együtt fogják megnyitni a Béke Párizsi Fóruma elnevezésű háromnapos rendezvényt.
Szombat este az Orsay Múzeumban Emmanuel és Brigitte Macron díszvacsorát ad a centenáriumra Párizsba érkező állam- és kormányfők tiszteletére.
A centenáriumi meghívásnak valamennyi győztes ország vezetője eleget tesz, köztük Donald Trump amerikai és Vlagyimir Putyin orosz elnök, de az 1918-ban legyőzöttek közül is többen, valamint több afrikai és közel-keleti ország és a nemzetközi szervezetek is képviseltetik magukat Párizsban – írja az MTI.
Salvini leszÃ¡molna a brÃ¼sszeli bÃ¼rokratÃ¡kkal
Merkel Ã©s Macron nem akarja elengedni az orosz-ukrÃ¡n konfliktust